Úradný vestník L 186 , 25/07/2003 S. 0043 - 0045



Rozhodnutie Komisie z 24. júla 2003 o minimálnom súbore prenajatých okruhov s harmonizovanými charakteristikami a zodpovedajúcimi normami, ktorý je uvedený v článku 18 smernice o univerzálnej službe (2003/548/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu 2002/22/ES Európskeho parlamentu a Rady zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica o univerzálnej službe) [1], a najmä na jej článok 18 ods. 3, keďže: (1) článok 18 ods. 3 smernice o univerzálnej službe zabezpečuje uverejnenie minimálneho súboru prenajatých okruhov s harmonizovanými charakteristikami a zodpovedajúcimi normami, ktoré sa majú uverejniť v Úradnom vestníku Európskej únie ako súčasť zoznamu noriem uvedených v článku 17 smernice 2002/21/ES Európskeho parlamentu a Rady zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) [2]; (2) minimálny súbor prenajatých okruhov bol definovaný v prílohe II k smernici Rady 92/44/EHS z 5. júna 1992 o uplatňovaní otvoreného prístupu k sieti (ONP) na prenajaté okruhy [3], naposledy zmenenej a doplnenej rozhodnutím Komisie 98/80/ES [4]. Táto smernica bola zrušená s účinnosťou od 25. júla 2003 rámcovou smernicou; (3) toto rozhodnutie ustanovuje kontinuitu právneho základu pre minimálny súbor prenajatých okruhov s cieľom vykonania príslušných ustanovení v rámcovej smernici a smernici o univerzálnej službe. Minimálny súbor prenajatých okruhov v tomto rozhodnutí je rovnaký ako ten, ktorý je v smernici 92/44/EHS, okrem toho, že odkazy na európske telekomunikačné normy (ETS) boli nahradené odkazmi na európske normy (EN), ako bolo dohodnuté Európskym inštitútom pre telekomunikačné normy v roku 2001. Avšak prenajaté okruhy, ktoré vyhovujú predchádzajúcim normám ETS, by sa mali naďalej považovať za okruhy v súlade s požiadavkami pre minimálny súbor prenajatých okruhov; (4) toto rozhodnutie určuje minimálny súbor prenajatých okruhov s harmonizovanými charakteristikami a zodpovedajúcimi normami a tvorí neoddeliteľnú súčasť zoznamu noriem uverejnených v súlade s článkom 17 rámcovej smernice 2002/21/ES. Súčasné znenie zoznamu noriem, ktoré obsahuje iba fakultatívne ustanovenia, bolo uverejnená v Úradnom vestníku Európskej únie v decembri 2002 [5]. Z dôvodov rozdielov v postupe a právnom účinku je vhodné rozlišovať kapitoly zoznamu noriem, ktoré obsahujú obligatórne ustanovenia v tomto rozhodnutí od tých kapitol, ktoré obsahujú iba fakultatívne ustanovenia; (5) opatrenia ustanovené v tomto rozhodnutí sú v súlade so stanoviskom Výboru pre komunikácie, PRIJALA TOTO ROZHODNUTIE: Jediný článok Minimálny súbor prenajatých okruhov s harmonizovanými charakteristikami a zodpovedajúcimi normami je ustanovený v prílohe. V Bruseli 24. júla 2003 Za Komisiu Erkki Liikanen člen Komisie [1] Ú. v. ES L 108, 24.4.2002, s. 51. [2] Ú. v. ES L 108, 24.4.2002, s. 33. [3] Ú. v. ES L 165, 19.6.1992, s. 27. [4] Ú. v. ES L 14, 20.1.1998, s. 27. [5] Ú. v. ES C 331, 31.12.2002, s. 32. -------------------------------------------------- PRÍLOHA ZOZNAM NORIEM A/ALEBO ŠPECIFIKÁCIÍ PRE ELEKTRONICKÉ KOMUNIKAČNÉ SIETE, SLUŽBY A SÚVISIACE ZARIADENIA A SLUŽBY Obligatórna časť Identifikácia minimálneho súboru prenajatých okruhov 1. Účel Toto uverejnené znenie identifikuje minimálny súbor prenajatých okruhov s harmonizovanými charakteristikami a zodpovedajúcimi normami, ktoré sú uvedené v článku 18 smernice 2002/22/ES (smernica o univerzálnej službe). Tento zoznam tvorí súčasť zoznamu noriem, ktorý je uvedený v článku 17 smernice 2002/21/ES (rámcová smernica). Toto uverejnené znenie je okrem uvedenia v zozname noriem a/alebo špecifikácií pre elektronické komunikačné siete, služby a súvisiace zariadenia a služby uverejnené v Úradnom vestníku Európskych spoločenstiev v decembri 2002 [1]. 2. Technické normy Normy uvedené v tomto znení sú dokumentmi Európskeho inštitútu pre telekomunikačné normy (ETSI), ktoré zodpovedajú súčasnej nomenklatúre ETSI. Podľa "smerníc ETSI" [2] týmito dokumentmi sú: Európska norma (telekomunikačné série), EN: norma ETSI, ktorá obsahuje normatívne ustanovenia, schválená na uverejnenie v priebehu oboznamovania organizácií pre národné normy a/alebo národné delegácie ETSI s dôsledkami, ktoré sa týkajú súčasného stavu a transpozície do vnútroštátneho práva. Harmonizovaná norma: vypracovaním návrhu EN (telekomunikačné série) bola poverená ETSI na základe mandátu od Európskej komisie podľa smernice 98/48/ES (posledná zmena a doplnenie smernice Rady 83/189/EHS) a návrh bol vypracovaný s ohľadom na platné základné požiadavky smernice "nového prístupu", odkaz na ktorú bol následne oznámený v Úradnom vestníku Európskych spoločenstiev. Znenie noriem, ktoré sú uvedené v tomto zozname, je znením platným v čase, keď bol tento zoznam uverejnený. 3. Adresy, kde je možné získať uvedené dokumenty Publikačný úrad ETSI [3] Poštová adresa: | F-06921 Sophia Antipolis Cedex France | Telefón: | (0033) 4 9294 4241 (0033) 4 9294 4258 | Fax: | (0033) 4 9395 8133 | E-mail: | publication@etsi.fr | Web stránka: | http.//www.etsi.fr | 4. Odkazy na právne akty EÚ Zoznam odkazuje na tieto legislatívne dokumenty, ktoré je možné nájsť na http: //europa.eu.int/information_society/topics/telecoms/regulatory/index_en.htm - smernica 2002/21/ES Európskeho parlamentu a Rady zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) (Ú. v. ES L 108, 24.4.2002, s. 33). - smernica 2002/22/ES Európskeho parlamentu a Rady zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica o univerzálnej službe) (Ú. v. ES L 108, 24.4.2002, s. 51). Identifikácia minimálneho súboru prenajatých okruhov s harmonizovanými charakteristikami a zodpovedajúcimi normami ANALÓGOVÉ PRENAJATÉ OKRUHY Druh prenajatého okruhu | Odkaz | Poznámky | Šírka pásma bežnej kvality hlasu | –2 vodičové: ETSI EN 300 448alebo –4 vodičové: ETSI EN 300 451 | Charakteristiky pripojenia a prezentácia rozhrania siete | Šírka pásma so špeciálnou kvalitou hlasu | –2 vodičové: ETSI EN 300 449alebo –4 vodičové: ETSI EN 300 452 | Charakteristiky pripojenia a prezentácia rozhrania siete | Druh prenajatého okruhu | Odkaz | Poznámky | 64 kbit/s | –ETSI EN 300 288–ETSI EN 300 289 | Prezentácia rozhrania siete Charakteristiky pripojenia | 2048 kbit/s – E1 (neštruktúrovaný) | –ETSI EN 300 418–ETSI EN 300 247 | Prezentácia rozhrania siete Charakteristiky pripojenia | 2048 kbit/s – E1 (štruktúrovaný) | –ETSI EN 300 418–ETSI EN 300 419 | Prezentácia rozhrania siete Charakteristiky pripojenia | [1] Ú. v. ES C 331, 31.12.2002, s. 32. [2] K dispozícii na adrese http://portal.etsi.org/directives/. [3] Dokumenty ETSI je možné stiahnuť z oblasti pre stiahnutie publikácií ETSI (HTTP://pda.etsi.org/pda/queryform.asp). --------------------------------------------------